ToekomsVenster: Introspeksiehttps://rak2.spens.co.za/radio/2016/459.mp3 Argieffoto (Foto: HubertRams, Pixabay) Uit die hemel laat U dit op die berge reën, die aarde word versadig deur die reën wat U gee. U laat gras uitspruit vir die diere, en groen plante vir die mens sodat hy sy kos uit die aarde kan kry: wyn om mense se harte bly te maak, olie om die gesig te versorg, kos om die mens nuwe krag te gee. Die bome van die Here kry volop reën, die seders op die Libanon, dié wat Hy geplant het. – Psalm 104:13-16 Droogte, versengend en verwoestend. Ons land en sy mense kry tans baie swaar onder die ergste droogte in, hoor ek, 150 jaar. Dis baie moeilik en onwys om reguit lyne te trek tussen ons verhouding met die Here, beide as individue asook as sy volk (kerk) en die droogte wat ons tans belewe. Is die droogte weens ons verkeerde manier van lewe, of is dit bloot ŉ natuurverskynsel waarmee ons moet verlief neem, dit sál weer reën op die bestemde tyd. 2 Kron. 7:13 is een voorbeeld waar daar tog ŉ verband getrek word tussen die lewe en optrede van God se kinders aan die een kant en sekere natuurverskynsels soos droogte aan die anderkant. Daar is verskeie Skrifgedeeltes wat hierdie waarheid onderstreep. Introspeksie is nie die slegste ding wat kan gebeur nie, trouens dit kan baie heilsaam wees. Miskien moet gelowiges, die kerk, Suid-Afrika (ons spog dat ons Christene is), vir ŉ slag tot stilstand kom en hulself afvra of hulle nog is waar die Here hulle wil hê. As Ek die hemel gesluit hou sodat daar geen reën is nie, of as Ek die sprinkaan beveel om die land kaal te vreet, of as Ek pes onder my volk stuur,14 en my volk oor wie my Naam uitgeroep is, toon berou en bid en vra na my wil en draai terug van hulle bose weë af, sal Ek luister uit die hemel en hulle sonde vergewe en hulle land laat herstel. Kronieke 7:13-14